**Moj otrok že obiskuje Vrtec Sonček. Ali moram za naslednje šolsko leto ponovno oddati vlogo?**

Ne, vpis je namenjen otrokom, ki se prvič vključujejo v Vrtec Sonček ali pa so bili v Vrtec Sonček v preteklosti že vpisani in so se potem izpisali. Ko je otrok sprejet v vrtec, samodejno napreduje po skupinah do vstopa v šolo oziroma dokler ga starši ne izpišete.

**Moj otrok je na čakalnem seznamu in še ni bil sprejet v vrtec. Ali moram za naslednje šolsko leto oddati novo vlogo?**

Ne, morate pa vlogo obnoviti – sporočiti vrtcu (pisno ali ustno), da želite kandidirati tudi za vpis z novim šolskim letom (1. 9.). Čakalni seznam namreč velja do konca trenutnega šolskega leta (tj. do 31. 8.).

**Moj otrok 1. septembra še ne bo dovolj star za sprejem v vrtec. Ali lahko vlogo vseeno oddam v času razpisa?**

Da, v času razpisa lahko oddate vlogo za sprejem kadarkoli v naslednjem šolskem letu, tudi če bo otrok starostni pogoj izpolnil šele po 1. septembru. Vloge, prejete v času razpisa, imajo namreč prednost pred vlogami, ki prispejo kasneje (tj. medletne ali naknadne vloge).

**Moj otrok se še ni rodil. Ali lahko zanj oddam vlogo v času razpisa?**

Ne, za nerojenega otroka ne morete oddati vloge, saj še nimate njegovih osebnih podatkov; brez teh pa vloga ne bo popolna. Vlogo lahko oddate naknadno, ko se otrok rodi.